CELEX: 22014D0104(01)
Language: mt
Date: 2014-05-16 00:00:00
Title: Deċiżjoni tal-Kumitat Konġunt taż-ŻEE Nru 104/2014 tas- 16 ta' Mejju 2014 li temenda l-Anness XXI (Statistika) tal-Ftehim ŻEE

30.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 310/73
               
            DEĊIŻJONI TAL-KUMITAT KONĠUNT TAŻ-ŻEE
      Nru 104/2014
      tas-16 ta' Mejju 2014
      li temenda l-Anness XXI (Statistika) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 830/2011 tas-27 ta' Lulju 2011 li jistabbilixxi għall-2011 il-“Lista tal-Prodcom” ta' prodotti industrijali previsti fir-Regolament tal-Kunsill (KEE) Nru 3924/91 (1) jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 907/2012 tal-20 ta' Awwissu 2012 li jistabbilixxi għall-2011 il-“Lista tal-Prodcom” ta' prodotti industrijali previsti fir-Regolament tal-Kunsill (KEE) Nru 3924/91 (2) jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (UE) Nru 936/2013 tat-12 ta' Settembru 2013 li jistabbilixxi għall-2013 il-“Lista ta' Prodcom” ta' prodotti industrijali stipulati fir-Regolament tal-Kunsill (KEE) Nru 3924/91 (3) għandu jiġi inkorporat fil-Ftehim ŻEE.
               
            
                  (4)
               
               
                  L-Anness XXI għall-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punti li ġejjin jiddaħħlu wara l-punt 4ai (ir-Regolament tal-Kummissjoni (UE) Nru 860/2010) tal-Anness XXI tal-Ftehim ŻEE:
      
                  “4aj.
               
               
                  
                     32011 R 0830: Ir-Regolament tal-Kummissjoni (UE) Nru 830/2011 tas-27 ta' Lulju 2011 li jistabbilixxi għall-2011 il-'Lista ta' Prodcom' ta' prodotti industrijali previsti fir-Regolament tal-Kunsill (KEE) Nru 3924/91 (ĠU L 224, 30.8.2011, p. 1).
               
            
                  4ak.
               
               
                  
                     32012 R 0907: Ir-Regolament tal-Kummissjoni (UE) Nru 907/2012 tal-20 ta' Awwissu 2012 li jistabbilixxi għall-2012 il-'Lista tal-Prodcom' ta' prodotti industrijali previsti fir-Regolament tal-Kunsill (KEE) Nru 3924/91 (ĠU L 276, 10.10.2012, p. 1).
               
            
                  4al.
               
               
                  
                     32013 R 0936: Ir-Regolament tal-Kummissjoni (UE) Nru 936/2013 tat-12 ta' Settembru 2013 li jistabbilixxi għall-2013 il-'Lista ta' Prodcom' ta' prodotti industrijali stipulati fir-Regolament tal-Kunsill (KEE) Nru 3924/91 (ĠU L 271, 11.10.2013, p. 1).”
               
            Artikolu 2
      It-testi tar-Regolamenti (UE) Nru 830/2011, (UE) Nru 907/2012 u (UE) Nru 936/2013 fil-lingwa Islandiża u dik Norveġiża, li se jiġu ppubblikati fis-Suppliment taż-ŻEE għall-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-17 ta' Mejju 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, is-16 ta' Mejju 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 224, 30.8.2011, p. 1.
      
         (2)  ĠU L 276, 10.10.2012, p. 1.
      
         (3)  ĠU L 271, 11.10.2013, p. 1.
      
         (*)  Ma huma indikati l-ebda rekwiżiti kostituzzjonali.